**TERMENI DE REFERINŢĂ**

**prestarea serviciilor de consultanță privind evaluarea acțiunilor de sustenabilitate a serviciilor de asistență psiho-socială pentru deținuții HIV-pozitivi și deținuții cu risc sporit de infectare HIV**

1. **INFORMAŢII GENERALE.**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

* Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;
* Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;
* Implicarea pe larg a beneficiarilor în procesul de luare a deciziilor cu privire la aspectele – cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecințelor ei la toate nivelele;
* Consolidarea potențialului organizațiilor și al comunităților de beneficiari;
* Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

La moment, A.O. Iniţiativa Pozitivă în cadrulproiectului **„Sustainability of crisis assistance programs for detainees in crisis conditions”**, programul NHC COVID -19 Solidarity Programme 2020-2022/PRIS-20-03, intenționează să aplice o parte din fonduri pentru contractarea serviciilor de consultanță privind evaluarea acțiunilor de sustenabilitate a serviciilor de asistență psiho-socială pentru deținuții HIV-pozitivi și deținuții cu risc sporit de infectare HIV.

1. **OBIECTIVUL SERVICIILOR.**

Obiectivul serviciilor de consultanță constă în:

* evaluarea acțiunilor de sustenabilitate a serviciilor de asistență psiho-socială pentru deținuții HIV-pozitivi și deținuții cu risc sporit de infectare HIV.

1. **DESCRIEREA ACTIVITĂŢILOR ŞI A RESPONSABILITĂŢILOR**

**Consultantul / grupul de consultanți va avea următoarele responsabilități:**

* + 1. Elaborarea unui studiu privind evaluarea acțiunilor de sustenabilitate a serviciilor de asistență psiho-socială pentru deținuții HIV-pozitivi și deținuții cu risc sporit de infectare HIV, rolul consultanților de la egal la egal în cadrul programelor de asistență a deținuților HIV-pozitivi sau cu risc sporit de infectare HIV, analiza strategiilor funcționale privind implementarea serviciului de consiliere de la egal la egal în sistemul penitenciar din Republica Moldova.
    2. Prezentarea studiului elaborat în cadrul unui grup de lucru în cadrul Administrației Naționale a Penitenciarelor.
    3. Participarea în cadrul grupului de lucru al Administrației Naționale a Penitenciarelor pentru elaborarea unui regulament pe baza studiului elaborat.

**IV. REZULTATELE AȘTEPTATE**

* + 1. Executarea la timp, în termenii stabiliții, calitativ și deplin a atribuțiilor. Manifestarea unei atitudini responsabile și corecte în exercitarea atribuțiilor ce le revin;
    2. Prezentarea la diferite etape a planului de realizare a sarcinilor;
    3. Sesizarea în timp util a coordonatorului de proiect privind situațiile neordinare;
    4. Monitorizarea orelor de implicare în activitățile proiectului.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii: superioare, de licență în drept, medicină, psihologie, asistență socială;
* Experiență profesională în cadrul sistemului penitenciar, în cadrul unei asociații obștești care activează în cadrul sistemului penitenciar sau în cadrul unei alte structuri care interacționează cu sistemul penitenciar pe segmentul de asistență medicală, social și reintegrare, de cel puțin 3 ani.

**(ii) Corespunderea pentru sarcină (60 puncte)**

* Cunoștințe și experiență în domeniu cadrului normativ național și a standardelor internaționale în domeniul asistenței deținuților HIV-pozitivi sau cu risc sporit de infectare HIV;
* Experiență în elaborarea de studii, rapoarte, documente strategice în domeniul asistenței deținuților, persoanelor HIV-pozitive, persoanelor consumatoare de droguri;
* Cunoștințe și experiență dovedită în domeniul advocacy, lobby, modificare de legislație;
* Experiență în implementarea Planului Național de prevenire și control al infecției. HIV/SIDA și infecțiilor cu transmitere sexual.

**(iii) Limba și experiența relevantă (10 puncte)**

* Cunoașterea fluentă a limbilor româna și rusă;
* Abilități de munca în echipă;
* Cunoștințe de operare cu calculatorul (Word, Excel).

**VI. DURATA PRESTĂRII SERVICIILOR/CONTRACTĂRII**

Consultantul / grupul de consultanți selectat își va asuma îndeplinirea tuturor responsabilităților prevăzute în cadrul prezentului document “Termeni de Referință”. Consultanța va începe la data semnării contractului și se va încheia la 30 noiembrie 2022.

Fiecare potențial candidat (persoană fizică sau juridică) urmează să expedieze CV-ul actualizat indicând studiile și experiența necesară în conformitate cu sarcinile alocate. Ulterior candidatul/ții selectat/ți (cu cel mai mare punctaj) va/vor fi invitat/ți să prezinte oferta de preț.